অগ্নি-৫
অগ্নি-৫ হল ভারতের প্রতিরক্ষা গবেষণা ও উন্নয়ন সংগঠন এর তৈরি এটি সলিড ফুয়েল(কঠিন জ্বালানি) এর আন্তঃমহাদেশীয় ব্যালিস্টিক মিসাইল। এটি প্রথম পরিক্ষা করা হয় ওড়িশার হুইলার দ্বীপে ২০১২ সালের ১৯ এপ্রিল। এটিকে ২০১৪ সালে ভারতীয় সেনাবাহিনীতে যুক্ত করা হয়। এটি ৭,০০০ - ৮,০০০ কি.মি দূরের লক্ষে আঘাত হানতে সক্ষম। এর পরিধির মধ্যে চীন, জাপান, সম্পূর্ণ রাশিয়া, পূর্ব আফ্রিকার দেশ সমূহ, ও পূর্ব ইউরোপ আয়ত্তে রয়েছে। এই ক্ষেপণাস্ত্র তৈরির সঙ্গে সঙ্গে ভারত ইন্টারকন্টিনেন্টাল ব্যালিস্টিক মিসাইল দেশের তালিকায় যুক্ত হয়। অগ্নি -৫ হল অগ্নি সিরিজের একটি অংশ, যা সুসংহত নিয়ন্ত্রিত ক্ষেপণাস্ত্র উন্নয়ন কর্মসূচির অধীনে ক্ষেপণাস্ত্র ব্যবস্থাগুলির একটি। ডিআরডিও প্রধান ভি.কে সরস্বত প্রথমে অগ্নি-৫ এর সঠিক পরিসর প্রকাশ করতে অস্বীকার করেছিল। পরে, তিনি ৫,৫০০ - ৫,৮০০ কিলোমিটার পরিসীমার ক্ষেপণাস্ত্র হিসেবে অগ্নি-৫ এর বর্ণনা করেছিলেন। চীনের পিএলএ একাডেমি অব মিলিটারি সায়েন্সেসের গবেষক ডু ওয়েনলং গ্লোবাল টাইমসকে বলেছেন যে এই ক্ষেপণাস্ত্রটি প্রায় ৮,০০০ কিলোমিটার (৫,০০০ মাইল) দূরের লক্ষ্য বস্তুকে সফলভাবে নিখুঁত আঘাত করতে সক্ষম।